
DR 30.11.2009 11 

 
Tuan A. Kohilan Pillay a/l G. Appu: Terima kasih Tuan Yang di-Pertua. 

Sebenarnya daripada 304,000 orang yang berada di luar negara, lebih kurang 50,000 orang 
adalah pelajar. Kalau kita lihat, memang begitu ramai yang keluar ke negara-negara seperti 
Australia, UK dan sebagainya untuk bekerja di situ. Memang kita tidak dapat nafikan. 
Namun begitu, kalau kita lihat MOSTI dan juga Kementerian Sumber Manusia, mereka juga 
mengaturkan beberapa program untuk membawa balik melalui Program Brain Gain dan 
juga program memanggil balik rakyat Malaysia ke Malaysia, Tuan Yang di-Pertua. 
Menyentuh tentang pelaburan di negeri Pulau Pinang sepertimana yang disebut oleh Yang 
Berhormat, memang benar pelaburan di Pulau Pinang itu jatuh begitu mendadak. Saya 
percaya ini perlu ada kemahiran untuk membawa masuk pelabur-pelabur dari negara asing. 
Jadi, ini kelemahan negeri itulah. Itu kita boleh lihatlah... 

Dr. Dzulkefly Ahmad [Kuala Selangor]: Timbalan menteri, timbalan menteri... 

Tuan A. Kohilan Pillay a/l G. Appu: ...Kelemahan negeri jika dibandingkan 
dengan... 

Dr. Dzulkefly Ahmad [Kuala Selangor]: ...Sebab diberikan adalah kerana... 

Tuan A. Kohilan Pillay a/l G. Appu: ...Pelaburan... 

Dr. Dzulkefly Ahmad [Kuala Selangor]: ...Skill engineers dan bukan kerana 
perkara-perkara lain. Timbalan Menteri saya ingin tegaskan...  

Datuk Haji Mohamad bin Haji Aziz [Sri Gading]: Kelemahannya, DAP 
perintahlah. 

Dr. Dzulkefly Ahmad [Kuala Selangor]: ...Jangan mislead the house. Please. 

Tuan A. Kohilan Pillay a/l G. Appu: Apabila kita sebut engineer ataupun pakar-
pakar ini, ini semua sekali gus termasuk kepada kepakaran negeri tersebut. Kita perlu lihat 
bagaimana dahulu dan sekarang, dan kenapa sekarang menghadapi begitu ramai yang 
berhijrah ke negeri lain ataupun keluar dari Malaysia. Tuan Yang di-Pertua, sekian. 

 
[Soalan No.8 – YB. Dr. Lo' Lo' binti Mohamad Ghazali (Titiwangsa) tidak hadir] 
 

9.  Datuk Seri Dr. Fong Chan Onn [Alor Gajah] minta Menteri Kesihatan 
menyatakan, beberapa negara termasuk negara China, Australia, Amerika Syarikat telah 
berjaya mencipta dan mengedarkan vaksin untuk H1N1. Adakah Kementerian melakukan 
penyelidikan dalam negara ini untuk mengeluarkan vaksin tersebut sendiri. Kalau tidak, 
bilakah pihak kementerian akan bekerja sama dengan negara tersebut untuk membolehkan 
Malaysia mendapat vaksin ini. 
 

Timbalan Menteri Kesihatan [Datuk Rosnah bini Haji Abd. Rashid Shirlin]: 
Bismillaahir Rahmaanir Rahim. Terima kasih Tuan Yang di-Pertua, terima kasih kepada 
Yang Berhormat Alor Gajah di atas soalan yang disampaikan. Tuan Yang di-Pertua, bagi 
menangani kejadian pandemik H1N1 2009 yang sedang berlaku pada masa ini, vaksin 
Influenza AH1N1 sangat diperlukan. Walau bagaimanapun, penghasilan vaksin dalam 
masa yang singkat hanya boleh dihasilkan oleh pengilang vaksin yang sedia ada. Buat 
masa ini, hanya terdapat beberapa syarikat pengilang vaksin antarabangsa dapat 
menghasilkan vaksin dalam kuantiti yang banyak.  

Tuan Yang di-Pertua, Kementerian Kesihatan telah pun bekerjasama dengan satu 
syarikat pengilang vaksin antarabangsa, iaitu GlaxoSmithKline (GSK) yang beroperasi di 
London, untuk memperoleh vaksin tersebut. Kerajaan telah pun membuat pesanan untuk 
mendapatkan sebanyak 400,000 dos vaksin H1N1 dengan harga berjumlah RM14 juta. 
Kumpulan pertama vaksin H1N1 berjumlah 46,000 dos telah pun sampai ke Malaysia pada 
November 2009.  

■1050 

 Dijangka menjelang akhir tahun 2009 ini jumlah bekalan vaksin yang akan diterima 
adalah sebanyak 78,000 dos. Manakala amaun yang selebihnya dijangka akan diperolehi 
pada Januari 2010.  



Tuan A. Kohilan Pillay a/l G. Appu: Terima kasih Tuan Yang di-Pertua. Sebenarnya daripada 304,000 orang yang berada di luar negara, lebih kurang 50,000 orang adalah pelajar. Kalau kita lihat, memang begitu ramai yang keluar ke negara-negara seperti Australia, UK dan sebagainya untuk bekerja di situ. Memang kita tidak dapat nafikan. Namun begitu, kalau kita lihat MOSTI dan juga Kementerian Sumber Manusia, mereka juga mengaturkan beberapa program untuk membawa balik melalui Program Brain Gain dan juga program memanggil balik rakyat Malaysia ke Malaysia, Tuan Yang di-Pertua. Menyentuh tentang pelaburan di negeri Pulau Pinang sepertimana yang disebut oleh Yang Berhormat, memang benar pelaburan di Pulau Pinang itu jatuh begitu mendadak. Saya percaya ini perlu ada kemahiran untuk membawa masuk pelabur-pelabur dari negara asing. Jadi, ini kelemahan negeri itulah. Itu kita boleh lihatlah... Dr. Dzulkefly Ahmad [Kuala Selangor]: Timbalan menteri, timbalan menteri... Tuan A. Kohilan Pillay a/l G. Appu: ...Kelemahan negeri jika dibandingkan dengan... Dr. Dzulkefly Ahmad [Kuala Selangor]: ...Sebab diberikan adalah kerana... Tuan A. Kohilan Pillay a/l G. Appu: ...Pelaburan... Dr. Dzulkefly Ahmad [Kuala Selangor]: ...Skill engineers dan bukan kerana perkara-perkara lain. Timbalan Menteri saya ingin tegaskan... Datuk Haji Mohamad bin Haji Aziz [Sri Gading]: Kelemahannya, DAP perintahlah. Dr. Dzulkefly Ahmad [Kuala Selangor]: ...Jangan mislead the house. Please. Tuan A. Kohilan Pillay a/l G. Appu: Apabila kita sebut engineer ataupun pakar- pakar ini, ini semua sekali gus termasuk kepada kepakaran negeri tersebut. Kita perlu lihat bagaimana dahulu dan sekarang, dan kenapa sekarang menghadapi begitu ramai yang berhijrah ke negeri lain ataupun keluar dari Malaysia. Tuan Yang di-Pertua, sekian. [Soalan No.8- YB. Dr. Lo' Lo' binti Mohamad Ghazali (Titiwangsa) tidak hadir]. 9. Datuk Seri Dr. Fong Chan Onn [Alor Gajah] minta Menteri Kesihatan menyatakan, beberapa negara termasuk negara China, Australia, Amerika Syarikat telah berjaya mencipta dan mengedarkan vaksin untuk H1N1. Adakah Kementerian melakukan penyelidikan dalam negara ini untuk mengeluarkan vaksin tersebut sendiri. Kalau tidak, bilakah pihak kementerian akan bekerja sama dengan negara tersebut untuk membolehkan Malaysia mendapat vaksin ini. Timbalan Menteri Kesihatan [Datuk Rosnah bini Haji Abd. Rashid Shirlin]: Bismillaahir Rahmaanir Rahim. Terima kasih Tuan Yang di-Pertua, terima kasih kepada Yang Berhormat Alor Gajah di atas soalan yang disampaikan. Tuan Yang di-Pertua, bagi menangani kejadian pandemik H1N1 2009 yang sedang berlaku pada masa ini, vaksin Influenza AH1N1 sangat diperlukan. Walau bagaimanapun, penghasilan vaksin dalam masa yang singkat hanya boleh dihasilkan oleh pengilang vaksin yang sedia ada. Buat masa ini, hanya terdapat beberapa syarikat pengilang vaksin antarabangsa dapat menghasilkan vaksin dalam kuantiti yang banyak. Tuan Yang di-Pertua, Kementerian Kesihatan telah pun bekerjasama dengan satu syarikat pengilang vaksin antarabangsa, iaitu GlaxoSmithKline (GSK) yang beroperasi di London, untuk memperoleh vaksin tersebut. Kerajaan telah pun membuat pesanan untuk mendapatkan sebanyak 400,000 dos vaksin H1N1 dengan harga berjumlah RM14 juta. Kumpulan pertama vaksin H1N1 berjumlah 46,000 dos telah pun sampai ke Malaysia pada November 2009. #1050 Dijangka menjelang akhir tahun 2009 ini jumlah bekalan vaksin yang akan diterima adalah sebanyak 78,000 dos. Manakala amaun yang selebihnya dijangka akan diperolehi pada Januari 2010.